Jakob Roggeveen
<s>Jakob Roggeveen (Middelburg 1659.- Middelburg, 1722.) bio je nizozemski istraživač poslan da pronađe mitsku - 
Terru Australis, ali je umjesto nje slučajno pronašao Uskršnji otok..</s>

<s>Biografija</s>

<s>Pravi idejni pokretač tog otkrića bio je njegov otac Arend Roggeveen, uspješni nizozemski učenjak, profesor matematike, astronomije i navigacije, koji je od državnog savjeta Nizozemske Republike -1675. uspio dobiti povelju za ekspediciju po Južnom Pacifiku.</s><s>Međutim ni on a ni njegovi suradnici nisu uspjeli osigurati dovoljno financija sve do 1679., kad je Arend umro, pa je ideja zamrla.</s>

<s>Njegov sin Jakob je nakon studija prava najveći dio svog života proveo radivši kao notar u rodnom Middelburgu, prijestolnici Zeelanda.</s><s>Uz to je bio gorljivi zagovornik liberalnih teoloških ideja, pa je često ulazio u žestoke polemike.</s><s>Od 1707. radi kao glavni sudac i izvršni funkcioner za Holandsku istočnoindijsku kompaniju u Bataviji (današnja Džakarta u Indoneziji).</s>

<s>Kad se 1714. vratio iz Istočne Indije u Middelburg bio je bogat, ali mu ubrzo zabranjen boravak u gradu kad je nastavio propagirati liberalne teološke doktrine.</s>

<s>Roggeveen se kao već postariji čovjek od 62 godine, sjetio očeve neispunjene želje, pa je 1721. predložio
Nizozemskoj zapadnoindijskoj kompaniji da organizira ekspediciju u nepoznate dijelove Pacifika, na bazi očeve povelje.</s>

<s>Njegovu ideju zdušno je pomogao financijski i organizaciono njegov brat Jan, koji je bio uspješni trgovac iz Middelburga.</s>

<s>Roggeveen je u augustu 1721. poveo svoju ekspediciju od tri broda i 223 ljudi prema Falklandima, zatim su prošli tjesnacom Maire između otoka Isla Grande i Estados i oplovili Rt Horn i nastavili ploviti uz obalu Čilea od 24. februara do 17. marta 1722.</s>

<s>Kad su doplovili do Arhipelaga Juan Fernández, usidrili se, i pripremali brodove za plovidbu u nepoznato.</s>

<s>Odatle su zaplovili kursom zapad-sjeverozapad i preplovili više od 1500 nautičkih milja prije nego što su na Uskrsnu nedjelju 5. aprila, ugledali ono 
za što su se nadali da su obale legendarne Terre Australis, ali je to bio Uskršnji otok.</s>

<s>Jakov Roggeveen je proveo na otoku svega jedan dan, kasnije su on i posada opisali otočane kao čudake koji obožavaju svoje kolosalne skulpture i klanjaju se izlazećem suncu.</s><s>Čudili su se i njihovoj estetici kad su vidjeli neke od njih sa prerezanim ušnim školjkama koje su im padale do ramena.</s>

<s>Na povratku je otkrio dva otoka Aripelaga Društveni otoci; Bora Bora i Maupiti i prvi doplovio do Samoe.</s>

<s>Izvori</s>

<s>Vanjske veze</s>

<s>Jakob Roggeveen</s>

<s>Nizozemski istraživači</s>

